SONIC ลุยพัฒนาที่ดินนิคมปิ่นทอง 21 ไร่ หนุนศักยภาพบริการโลจิสติกส์รองรับ EEC
SONIC ลุยพัฒนาที่ดินนิคมปิ่นทอง 21 ไร่ หนุนศักยภาพบริการโลจิสติกส์รองรับ EEC
SONIC ลุยพัฒนาที่ดินนิคมปิ่นทอง 21 ไร่ หนุนศักยภาพบริการโลจิสติกส์รองรับ EEC
15 พ.ย. 2562

ดร.สันติสุข โฆษิอาภานันท์ ประธานเจ้าหน้าที่บริหาร บริษัท โซนิค อินเตอร์เฟรท จำกัด (มหาชน) หรือ SONIC เปิดเผยถึงผล ผลการดำเนินงานงวดไตรมาส 3/62 สิ้นสุดวันที่ 30 กันยายน 2562 บริษัทฯ มีรายได้จากการให้บริการ 281.89 ล้านบาท และมีกำไรสุทธิ 8.53 ล้านบาท ส่วน 9 เดือนแรกปี 2562 บริษัทฯ มีรายได้จากการให้บริการ จำนวน 851.21 ล้านบาท และกำไรสุทธิ 33.30 ล้านบาท
ทั้งนี้ บริษัทฯ มีผลการดำเนินงานในทิศทางที่ดี เนื่องจากการบริษัทฯมีรายได้จากการให้บริการขนส่งทางทะเล 564.36 ล้านบาท เพิ่มขึ้น 1.01% เมื่อเทียบกับช่วงเดียวกันของปีก่อนหน้า 558.73 ล้านบาท ซึ่งเป็นผลมาจากฐานลูกค้าเดิมของบริษัทฯ ที่มีการใช้บริการที่เพิ่มขึ้น ขณะที่ส่วนรายได้จากการให้บริการขนส่งทางบก อยู่ที่ 237.84 ล้านบาท เพิ่มขึ้น 5.46% เมื่อเทียบจากช่วงเดียวกันกับปีก่อน
ส่วนรายได้จากกลุ่มธุรกิจการจัดการขนส่งสินค้าทางอากาศ 41.29 ล้านบาท ซึ่งมีการปรับตัวลดลง เนื่องจากในช่วงต้นปีกลุ่มลูกค้าที่ใช้บริการบางราย ย้ายฐานการขนส่ง
ทั้งนี้รายได้ของบริษัทสำหรับงวด 9 เดือนแรกของปี 62 มีมูลค่าเท่ากับ 851.21 ลบ. ลดลงจากช่วงเดียวกันของปีหน้า เท่ากับ 9.30 ลบ โดยลดลงเป็นอัตราร้อยละ 1.08 ซึ่งสอดคล้องกับมูลค่าการส่งออกและนำเข้าของประเทศไทยในช่วงเก้าเดือนแรกของปี 62 ที่ลดลง แต่โดยภาพรวมบริษัทยังคงมีการเติบโตของรายได้ไปในทิศทางที่ดีขึ้น
สำหรับภาพรวมธุรกิจในช่วงโค้งสุดท้ายของปีนี้จะมีการดำเนินการพัฒนาโครงการที่ดินนิคมปิ่นทอง จำนวน 21 ไร่  ที่ได้ซื้อในช่วงก่อนหน้า โดยในพื้นที่ดังกล่าวจะใช้เพื่อการรองรับการให้บริการด้านโลจิสติกส์ในช่วงต้นปี 2564 แก่ลูกค้าในเขตพื้นที่อำเภอศรีราชา และพื้นที่โดยรอบ รวมทั้งกลุ่มลูกค้า EEC
“ในช่วงที่ผ่านมาลูกค้าจากประเทศจีน หันมาใช้บริการของบริษัทฯ เพิ่มขึ้น จากปัญหาสงครามการค้า ซึ่งริษัทฯ มีการปรับกลยุทธ์แบบเชิงรุก เพื่อรองรับลูกค้าดังกล่าวเพิ่มเข้ามานอกเหนือจากการให้บริการอยู่เดิม จึงมั่นใจว่าบริษัทฯจะมีรายได้เติบโตเป็นไปตามแผนที่วางไว้ และยังมีการขยายฐานการให้บริการลูกค้าที่หลากหลาย เพิ่มพื้นที่ด้านลานจอด คลังเก็บสินค้า และการเพิ่มรถบรรทุกหัวลาก เป็น 85 กว่าหัวลาก และหางลาก 200 หางลาก รวมถึงการเปิดกว้าง ในการเปิดรับพันธมิตร ซึ่งจะเป็นตัวสร้างให้ธุรกิจมีการเติบโตอย่างก้าวกระโดด ในอนาคต” ดร.สันติสุข กล่าว 